als_Latn dik_Latn sag_Latn
Një biznesmen me precedente penale është vrarë pasditen e sotme në Durrës.
Krimi ndodhi rreth orës 18.20 pas disa të shtënave me armë para Bashkisë së Qytetit. Policia ka thënë se biznesmeni Leonard Murati ka mbetur i plagosur me armë zjarri dhe më pas ka ndërruar jetë në spital mbrëmjen e sotme në Durrësit. Sipas te dhenave te deritanishme njoftohet se dy persona te maskuar kane qelluar disa here me arme mbi biznesmenin e moshes rreth 39 vjec.
Nga vendi i ngjarjes policia ka bërë me dije se të shtënat janë dëgjuar në një lokal pranë Bashkisë, në sheshin “Liria”.
Biznesmeni që ka mbetur i vdekur mësohet se ka qenë edhe njëherë tjetër në shenjestër të një atentati ndaj tij.
Viktima e atentatit shtetasi Leonard Murati sipas policisë ishte person me precedente të mëparshëm penal.
Ai ka qenë i akuzuar për pengmarrje dhe vrasje. Në vitin 1999 Murati akuzohej për pengmarrjen e shtetasit Artan Ilmiu si dhe për vrasjen e shtetasit tjeter Nuhi Ilmiu.
Ne lidhje me keto akuza, Lenoard Murati ishte arrestuar dhe gjykuar por ishte lene i lire nga organet e drejtesise.
Murati akuzohej për pengmarrjen e Artan Ilmiut dhe vrasjen e babait të tij, Nuhiut, në vitin 1999 mundi të mposhte drejtësinë. Ne ate vit, shtetasi Artan Ilmiu eshte marre peng.
Babai i pengut, Nuhiu, shkon të flasë me pengmarrësit e të birit për të bërë të mundur lirimin e tij, por mbetet i vrarë. Për vite të tëra ngjarja e rëndë që tronditi qytetin bregdetar mbeti pa autor.
Pas hetimeve të kryera nga Prokuroria e Krimeve të Rënda, në pranga përfunduan Leonard Murati dhe Erald Bajrami, si të dyshuarit kryesorë. Ndërkohë që Bajrami u lirua nga Gjykata e Lartë për përfundim të afateve të hetimit, Murati u mbajt në qeli. Dy të pandehurit nuk e pranuan akuzën. Hetimet e pakta që Prokuroria kishte bërë për këtë dosje, mungesa e provave dhe fakteve të siguruara, bënë që Gjykata të vendoste në favor të të pandehurve. Ndërsa Bajrami është i lirë, Murataj pritet të lërë qelinë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn